**Landkreis Görlitz** (sorbisk: *Wokrjes Zhorjelc*) er den østligste kretsen i den tyske delstaten Sachsen, såvel som i Tyskland som sådan. Kretsen ble opprettet 1. august 2008 gjennom en sammenslåing av den kretsfrie byen Görlitz og de to kretsene Landkreis Löbau-Zittau og Niederschlesischer Oberlausitzkreis. Setet for forvaltningen befinner seg i Görlitz.

Kretsen er ung, men området den innbefatter har en lang historie som en smeltedigel for mange og tildels konfliktfylte politiske interesser. 

Kretsen omfatter deler av det historiske landskapet Oberlausitz; andre deler er å finne i Landkreis Bautzen, Brandenburg og Polen. Navnet *Lausitz* kommer av den vestslaviske stammen *Lusitzi*, som nevnes i historiske kilder fra mellom år 870 og 890 som innbyggere i området.

Større byer i tillegg til forvaltningsbyen Görlitz er (fra nord til sør) Weißwasser, Niesky, Löbau og Zittau. Kretsen ligger i den østlige delen av Oberlausitz, tilhører Direktionsbezirk Dresden og er medlem av samarbeidsorganisasjonen Euroregion Neiße. Kretsen har et areal på 2 106.07 km² og et folketall på 274 344 innbyggere per 30. september 2011.

Geografi
--------

Tysklands østlige punkt mellom Deschka og Zentendorf
Innsjøen Talsperre Quitzdorf sett fra Stausee
Kretsen Görlitz grenser i vest mot Landkreis Bautzen, i nord mot Landkreis Spree-Neiße, i øst mot de polske regionene Powiat Żarski i Lubusz voivodskap og Zgorzelec i Powiat Zgorzelecki, og i sør mot de tsjekkiske regionene Liberec og Ústí nad Labem. Kretsen utgjør både den østligste delen av Sachsen, og den østligste delen av Tyskland som sådan.

Kretsen har en 128 km lang grense mot Polen, og en 65 km lang grense mot Tsjekkia. Fra nord til sør er den 85 km lang, og fra dens østlige til dens vestlige grense er det 30 km. Dens areal er 2106.07 km².

Landkreis Görlitz er den krets i Sachsen som har den lengste utbredelsen i nord-sør retning, og landskapet forandres hovedsakelig langs denne aksen. I nord er landskapet relativt flatt: Byen Bad Muskau i Neißetal, langs elven Lausitzer Neiße i det sørlige grenseområdet av morene-terrenget Cottbuser Sandplatte, befinner seg 98 meter over havet, og er preget av Oberlausitzer Bergbaurevier, Muskauer Heide og biosfærereservatet Oberlausitzer Heide- und Teichlandschaft.

I sørlig retning stiger landskapet jevnt og går over i naturområdene Oberlausitzer Gefilde, det østlige Oberlausitz og Oberlausitzer Bergland. Fra Königshainer Berge i den østlige delen av Oberlausitz er utsikten mot den nordlige grensen til kretsen nesten uten hindringer. Mot sør reiser det seg markante fjell som Landeskrone (420 m), Rotstein (455 m) og Kottmar (583 m), som også er en av kildene til elven Spree. Et enda høyere fjell i kretsen er Zittauer Gebirge, med fjelltopper som Lausche (793 m) og Hochwald (749 m).

Mellom elven Lausitzer Neiße i øst og Spree i vest renner elvene Mandau, Löbauer Wasser, Weißer Schöps og Schwarze Schöps gjennom kretsen.

Innsjøene Bärwalder See i den nordlige kommunen Boxberg, Talsperre Quitzdorf med tilførselselven Schwarze Schöps og Berzdorfer See ved grensen til Polen er blant de største innsjøene i Sachsen.

Historie
--------

Kretsen ble opprettet den 1. august 2008 i forbindelse med kretsreformen i Sachsen i 2008 gjennom en sammenslåing av de to tidligere kretsene Landkreis Löbau-Zittau og Niederschlesischer Oberlausitzkreis og den kretsfrie byen Görlitz.

Den 4. april 2008 ble sammenslåingen godkjent og signert av overborgermester Joachim Paulick fra Görlitz, landråd Günter Vallentin fra Landkreis Löbau-Zittau og Bernd Lange fra Niederschlesischer Oberlausitzkreis. Det rettslige grunnlaget for sammenslåingen ble også anerkjent av begge landkretsene.

Våpenskjoldet
-------------

Våpenskjoldet til Niederschlesischer Oberlausitzkreis
Våpenskjoldet til Landkreis Görlitz er basert på det våpenskjoldet til den tidligere kretsen Niederschlesischer Oberlausitzkreis. Det ble laget av heraldrikeren Jörg Mantzsch fra Magdeburg, og inneholder våpenskjoldet til Nedre Schlesien, løven i våpenskjoldet til Böhmen og murtakene med søyler som var vanlige i borger i den historiske regionen Oberlausitz.

De tre bladene av løvtreet treet lind er et symbol blant sorbere i området og gjenspeiler kretsens sorbiske minoritet. Landkreis Görlitz er tospråklig og benytter både tysk og sorbisk som offisielle språk.

Den 28. januar 2009 ble våpenskjoldet anerkjent av Kretsdagen med 61 mot 21 stemmer.

Etter å ha blitt godkjent av det saksiske statsarkiv ble våpenskjoldet godkjent av Landesdirektion Dresden den 21. april 2009.

Høyskoler og universiteter
--------------------------

* Hochschule Zittau/Görlitz
* Neisse University
* Internationales Hochschulinstitut Zittau

Samarbeidsavtaler
-----------------

Landkreis Löbau-Zittau opprettet i 1990 et samarbeid med kretsen Neckar-Odenwald-Kreis i Baden-Württemberg. I 1991 ble samarbeidet utvidet til å omfatte Landkreis Göppingen, og i 2000 ble det opprettet en samarbeidsavtale med Powiat Lubański i Polen.

Niederschlesischer Oberlausitzkreis hadde samarbeidsavtaler med kretsene Neustadt an der Waldnaab og Landkreis Schwandorf i Fristaten Bayern, såvel som med Powiat Żarski i Polen og Okres Semily i Tsjekkia.

Landkreis Görlitz har overtatt og videreført disse samarbeidsavtalene. Det arbeides også med å innlede en samarbeidsavtale med Rajon Wyschhorod i Ukraina.

Folketall
---------

Folketallet innenfor de områdene som idag utgjør Landkreis Görlitz, gikk jevnt nedover fra 1990 til 2008, med en negang på 82.325 innbyggere eller 18,3 % av det totale folketallet:  Også etter kretsreformen i 2008 har denne trenden fortsatt.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| År | Innbyggere |
| --- | --- |
| 1990 | 367 115 |
| 1995 | 343 077 |
| 2000 | 323 025 |
| 2005 | 297 785 |
| 2007 | 288 735 |
| 2008 | 284 790 |
| 2009 | 281 076 |
| 2010 | 276 822 |

 | 

| År | Innbyggere |
| --- | --- |
| 2011 | 273 511 |
| 2012 | 264 673 |
| 2013 | 262 168 |
| 2014 | 260 188 |
| 2015 | 260 000 |
| 2016 | 258 337 |
| 2017 | 256 587 |

 |

Politikk
--------

### Landråd

Bernd Lange ble valgt som Landråd (*landrat*) den 8. juni 2008 etter å ha vært Landråd i Niederschlesischen Oberlausitzkreis fra 2001 til 2008. I første valgrunde den 8. juni fikk han 42,8 % av stemmene blant syv kandidater. I andre valgrunde den 22. juni fikk han 57,6 % av stemmene blant tre kandidater.

### Kretsdagen

Valget til kretsdagen i Landkreis Görlitz fant sted den 8. juni 2008. De 92 setene i kretsdagen ble fordelt på 10 politiske partier.

Fordelingen av setene i kretsdagen i Landkreis Goerlitz etter valget den 8. juni 2008

| Parti | Stemmer (%) | Seter |
| --- | --- | --- |
| CDU | 35,1 | 33 |
| Die Linke | 18,3 | 17 |
| Freie Wähler | 15,4 | 14 |
| SPD | 7,4 | 7 |
| FDP | 6,5 | 6 |
| NPD | 5,5 | 5 |
| Wählergemeinschaft für Kinder-Jugendliche-Familie (KJIK) | 3,5 | 3 |
| Bündnis 90/Die Grünen | 3,2 | 3 |
| Bürger für Görlitz (BfG) | 2,7 | 2 |
| DSU | 2,4 | 2 |

Transport i Landkreis Görlitz
-----------------------------

### Veier

Fra byen Bautzen går Bundesautobahn 4 (Europavei 40) østover gjennom kretsen til byen Görlitz. Fra Görlitz fortsetter A4 videre inn i Polen til Zgorzelec og knyttes sammen med den polske Autostrada A4. Videre går det seks riksveier hovedsakelig gjennom de tettest befolkede områdene i den sørlige delen av kretsen: Bundesstraße 6, Bundesstraße 96, Bundesstraße 98, Bundesstraße 99, Bundesstraße 115 og Bundesstraße 178. Nord for A4 går størstedelen av Bundesstraße 115, såvel som Bundesstraße 156, mens Bundesstraße 160 er under planlegging og bygging.

### Jernbane

Viktige jernbanestrekninger i Landkreis Görlitz er strekningene Cottbus–Görlitz, Görlitz–Zittau, Dresden–Zittau, Hoyerswerda–Horka–Görlitz, Dresden–Görlitz og Zittau–Liberec. Videre finnes det to mindre jernbanestrekninger: Smalsporbanen Zittau– Jonsdorf/Oybin er i drift, mens Waldeisenbahn Muskau benyttes som en museumsjernbane.

### Fly

I Rothenburg finnes det en flyplass med regionale flyginger. To andre større flyplasser er Dresden lufthavn og Breslau lufthavn.

Byer og landkommuner
--------------------

Landkreis Görlitz består av 14 byer og bykommuner, og 43 landkommuner (*Gemeinde*). 44 av disse kommunene inngår i 16 interkommunale forvaltningsfellesskap og forvaltningsforbund, eller interkommunale samarbeidsavtaler. Nedenfor ser vi kommunenes innbyggertall pr 31. mai 2010.

|  |  |  |
| --- | --- | --- |
| **Store kretsbyer**1. Görlitz (55.778)
2. Löbau (16.525)
3. Niesky (10.158)
4. Weißwasser (19.502)
5. Zittau (28.397)

**Byer**1. Bad Muskau (3844)
2. Bernstadt auf dem Eigen (3802)
3. Ebersbach-Neugersdorf (14.015)
4. Herrnhut (4926)
5. Neusalza-Spremberg (3663)
6. Ostritz (2579)
7. Reichenbach (4032)
8. Rothenburg (5286)
9. Seifhennersdorf (4255)

**Tidligere bykommuner**1. Ebersbach (del av Ebersbach-Neugersdorf fra 2011)
2. Neugersdorf (del av Ebersbach-Neugersdorf fra 2011)

**Tidligere landkommuner**1. Våpenskjold mangler Klitten (innlemmet i Boxberg i 2009)
2. Våpenskjold mangler Strahwalde (innlemmet i Herrnhut i 2010)
3. Großhennersdorf (innlemmet i Herrnhut i 2011)
4. Våpenskjold mangler Berthelsdorf (innlemmet i Herrnhut i 2013)
5. Våpenskjold mangler Niedercunnersdorf (innlemmet i Kottmar i 2013)
6. Obercunnersdorf (innlemmet i Kottmar i 2013)
7. Eibau (innlemmet i Kottmar i 2013)
8. Sohland am Rotstein (innlemmet i Reichenbach 2014)

**Tidligere forvaltningsfellesskap**1. Forvaltningsfellesskapet Obercunnersdorf (1994–2013)
2. Forvaltningsfellesskapet Herrnhut (2000–2013)
 | **Landkommuner**1. Beiersdorf (1261)
2. Våpenskjold mangler Bertsdorf-Hörnitz (2343)
3. Boxberg (5211)
4. Dürrhennersdorf (1138)
5. Våpenskjold mangler Gablenz (1817)
6. Våpenskjold mangler Groß Düben (1261)
7. Großschönau (6085)
8. Våpenskjold mangler Großschweidnitz (1362)
9. Våpenskjold mangler Hähnichen (1402)
10. Hainewalde (1679)
11. Våpenskjold mangler Hohendubrau (2121)
12. Horka (1894)
13. Jonsdorf (1772)
14. Våpenskjold mangler Kodersdorf (2576)
15. Våpenskjold mangler Kottmar
16. Königshain (1277)
17. Krauschwitz (3675)
18. Våpenskjold mangler Kreba-Neudorf (986)
19. Våpenskjold mangler Lawalde (2016)
20. Våpenskjold mangler Leutersdorf (3929)
21. Markersdorf (4174)
 | 22. Mittelherwigsdorf (3920)
23. Mücka (1148)
24. Neißeaue (1855)
25. Våpenskjold mangler Oderwitz (5569)
26. Våpenskjold mangler Olbersdorf (5565)
27. Oppach (2787)
28. Oybin (1529)
29. Våpenskjold mangler Quitzdorf am See (1375)
30. Rietschen (2811)
31. Rosenbach (1652)
32. Våpenskjold mangler Schleife (2725)
33. Schönau-Berzdorf (1635)
34. Våpenskjold mangler Schönbach (1280)
35. Våpenskjold mangler Schöpstal (2582)
36. Våpenskjold mangler Trebendorf (1004)
37. Vierkirchen (1846)
38. Våpenskjold mangler Waldhufen (2662)
39. Våpenskjold mangler Weißkeißel (1395)
 |

Beliggenheten til Landkreis GörlitzBeliggenheten til Landkreis Görlitz
**Forvaltningsfellesskap** og **forvaltningsforbund**

* Forvaltningsfellesskapet Bad Muskau mellom Bad Muskau og Gablenz
* Forvaltningsfellesskapet Bernstadt/Schönau-Berzdorf mellom Bernstadt auf dem Eigen og Schönau-Berzdorf
* Forvaltningsforbundet Diehsa mellom Hohendubrau, Mücka, Quitzdorf am See og Waldhufen
* Forvaltningsfellesskapet Großschönau-Hainewalde mellom Großschönau og Hainewalde
* Forvaltningsfellesskapet Löbau mellom Großschweidnitz, Lawalde, Löbau og Rosenbach
* Forvaltningsfellesskapet Neusalza-Spremberg mellom Dürrhennersdorf, Neusalza-Spremberg og Schönbach
* Forvaltningsfellesskapet Olbersdorf mellom Bertsdorf-Hörnitz, Jonsdorf, Olbersdorf og Oybin
* Forvaltningsfellesskapet Oppach-Beiersdorf mellom Beiersdorf og Oppach
* Forvaltningsfellesskapet Reichenbach mellom Königshain, Reichenbach, Sohland am Rotstein og Vierkirchen
* Forvaltningsfellesskapet Rietschen mellom Kreba-Neudorf og Rietschen
* Forvaltningsfellesskapet Rothenburg mellom Hähnichen og Rothenburg
* Forvaltningsfellesskapet Schleife mellom Groß Düben, Schleife og Trebendorf
* Forvaltningsforbundet Weißer Schöps/Neiße mellom Horka, Kodersdorf, Neißeaue og Schöpstal
* Forvaltningsfellesskapet Weißwasser mellom Weißkeißel og Weißwasser

Referanser
----------

1. ↑  «Aktuelle Einwohnerzahlen nach Gemeinden 2014».
2. ↑  Bevölkerung des Freistaates Sachsen jeweils am Monatsende ausgewählter Berichtsmonate nach Gemeinden Gebietsstand 31. Desember 2010
3. ↑  Martina Hanold, Angelika Brinkop, Thoralf Schirmer: *Drei Unterschriften für einen Kreis*, Lausitzer Rundschau, Lokal-Rundschau für Weißwasser und Niesky, 4. april 2008
4. ↑  Statistisches Landesamt des Freistaates Sachsen: *Bevölkerung des Freistaates Sachsen am 31. Dezember 1990, 1995, 2000, 2005 und 2007 bis 2009 nach Kreisfreien Städten und Landkreisen,* Statistisches Jahrbuch 2009
5. ↑  Bevölkerungsentwicklung des Freistaates Sachsen 2009 und 2010 nach Kreisfreien Städten und Landkreisen Medieninformation 19/2011, Statistisches Landesamt des Freistaates Sachsen Gebietsstand 31. Dezember 2010
6. ↑  Ergebnis der Landratswahl 2008

Eksterne lenker
---------------

* Hjemmesiden til Landkreis Görlitz

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** GeoNames
 |